Diari Oficial de la Generalitat Valenciana


Sumari del DOGV 2332, del 26-08-1994 (1994/832267)

ORDRE de 26 de juliol de 1994, de la Conselleria d'Educació i Ciència, per la qual s'autoritza l'ampliació d'una unitat, en el nivell d'Educació Pre-escolar, al centre docent privat Jesús-Maria (San Isidro), d'Orihuela (Alacant).
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/07/26/(4)/dof/vci/html**

### Dades del document

Número de DOGV
:   2332

Data del DOGV
:   26-08-1994

Secció del DOGV
:   DISPOSICIONS GENERALS

Número del document
:   1994/832267


Data del document
:   26-07-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 26 de juliol de 1994, de la Conselleria d'Educació i Ciència, per la qual s'autoritza l'ampliació d'una unitat, en el nivell d'Educació Preescolar, al centre docent privat Jesús-María (San Isidro), d'Orihuela (Alacant). [94/5822]  
Vist l'expedient incoat a instància de la titularitat del centre docent privat Jesús-María (San Isidro), situat al carrer de la Previsió, 36, d'Orihuela (Alacant), amb número de codi 42831861, en què se sol.licita l'autorització d'ampliació d'una unitat d'Educació Preescolar.  
Atès que la Unitat Tècnica ha emés informe favorable, atés que el centre disposa dels espais i les condicions necessàries per tal d'accedir a allò sol·licitat.  
Atès que el centre té dues unitats autoritzades en l'esmentat nivell i que, per tant, amb la unitat sol·licitada pot impartir el segon cicle complet d'Educació Infantil, en compliment d'allò establert en la disposició transitòria cinquena del Reial Decret 1004/1991, de 14 de juny.  
Vistos la Llei Reguladora del Dret a l'Educació; la Llei General d'Educació; el Reial Decret 1004/1991, de 14 de juny, pel qual s'estableixen els requisits mínims dels centres que imparteixen ensenyaments de règim general no universitaris i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Atès que la disposició transitòria cinquena, punt 3, del Reial Decret 1004/1991, de 14 de juny, estableix que, per a impartir el segon cicle d'Educació Infantil complet, els centres que disposen d'autorització definitiva per a una o dues unitats hauran de completar el mínim de 3 unitats necessàries.  
Fent ús de les atribucions que em confereix l'article 35 de la Llei de Govern Valencià,  
ORDENE:  
únic  
Autoritzar l'ampliació d'una unitat d'Educació Preescolar (pàrvuls) amb capacitat per a 40 llocs escolars al centre docent privat Jesús-María (San Isidro), situat al carrer de la Previsió, 36, d'Orihuela (Alacant), amb número de codi 78927670, de manera que el centre queda configurat amb 3 unitats i capacitat per a 120 llocs escolars en el nivell d'Educació Preescolar.  
L'esmentada capacitat estarà vigent mentre que no s'autoritze la implantació del segon cicle d'Educació Infantil, dins del marc temporal del calendari d'apliació vigent i atenent les condicions previstes en l'Ordre d'aquesta Conselleria, de 17 de juny de 992, publicada en el Diari Oficial de la Generalitat Valenciana número 1.827, de 16 de juliol de 1992.  
Aquesta autorització tindrà efecte a partir de l'inici del curs acadèmic 1994/95.  
DISPOSICIó ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-la al conseller d'Educació i Ciència, tal com exigeix l'article 110.3 de la Llei 30/1992.  
Valencia, 26 de juliol de 1994  
El conseller d'Educació i Ciència,  
JOAN ROMERO GONZáLEZ


Còpia Permalink ELI